Oryctes

Oryctes er en slekt av biller som hører til gruppen hornbiller i familien skarabider (Scarabaeidae).  I Norge forekommer det én art i denne slekten, neshornbillen (Oryctes nasicornis).


== Utseende ==
Store (opptil 80 millimeter) biller, kroppen mer eller mindre sylindrisk. Det er stor forskjell på kjønnene. Hannen er vanligvis markert større enn hunnen, og har et langt horn på hodet, ofte også ett til tre fremoverrettede horn på pronotum. Antennene er korte og vifteformede. Beina er temmelig lange, særlig forbeina kan være forlenget.


== Levevis ==

De fleste har larver som lever i ved eller muld, og utviklingen tar gjerne flere år. Tross sine tunge kropper flyr disse billene godt. De eter gjerne råtnende frukt. Hannene bruker hornene sine til å sloss om hunnene, en hann prøver gjerne å få hornet under motstanderen og vippe ham over på ryggen.


== Skadedyr ==
Flere arter i denne slekten er alvorlige skadedyr på palmer i varme områder, slik som Oryctes monoceros og O. rhinoceros på kokospalmer i Afrika og Oseania, og O. agamemnon og O. elegans på daddelpalmer i Midtøsten. Disse billene borer inne i skuddene og svekker eller ødelegger dem. Oryctes nasicornis, som forekommer i Norge, er ikke regnet som et skadedyr, larvene utvikler seg ofte i sagflishauger eller kompost.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, Scarabaeidae Latreille, 1806
Underfamilien hornbiller, Dynastinae MacLeay, 1819
Stammen Oryctini Mulsant, 1842 – 26 slekter
Slekten Oryctes Illiger, 1798
Underslekten Dimyxus Fairmaire, 1893 - den største arten:
Oryctes gigas Laporte de Castelnau, 1840
Underslekten Eremoryctes Semenov & Medvedev, 1932
Oryctes ata Semenov & Medvedev, 1932
Underslekten Insuloryctes Dechambre, 2000 - Madagaskar og øyer i Indiahavet
Oryctes amberiensis Sternberg, 1910
Oryctes anguliceps Fairmaire, 1901
Oryctes augias (Olivier, 1789)
Oryctes borbonicus Dechambre, 1984- Réunion
Oryctes chevrolati Guérin-Méneville, 1844
Oryctes colonicus Coquerel, 1852
Oryctes comoriensis Fairmaire, 1893
Oryctes mayottensis Dechambre, 1982
Oryctes politus Fairmaire, 1901
Oryctes tarandus (Olivier, 1789)
Underslekten Oryctes (i snever forstand)
Neshornbille, Oryctes nasicornis (Linnaeus, 1758) - mange underarter
Oryctes prolixus Wollaston, 1864 – Kanariøyene
Oryctes fossilis (Oppenheim, 1888) - fossil art
Underslekten Rykanes Minck, 1919
Oryctes capucinus Arrow, 1937
Oryctes centaurus Sternberg, 1910
Oryctes curvicornis Sternberg, 1910
Oryctes erebus (Burmeister, 1847)
Oryctes gnu Mohnike, 1874
Oryctes gracilis Prell, 1934
Oryctes heros Endrödi, 1973
Oryctes hisamatsui Nagai, 2002
Oryctes latecavatus Fairmaire, 1891
Oryctes nudicauda Arrow, 1910
Oryctes ohausi Minck, 1913
Oryctes owariensis Beauvois, 1807
Oryctes rhinoceros (Linnaeus, 1758) – Asia, Oseania
Underslekten Rykanoryctes Minck, 1919
Oryctes agamemnon (Burmeister, 1847)- Nord-Afrika
Oryctes boas (Fabricius, 1775) – Afrika
Oryctes cherlonneixi Dechambre, 1996
Oryctes clypealis Fairmaire, 1897
Oryctes congonis Endrödi, 1969
Oryctes corniculatus (Villa & Villa, 1833) - ofte plassert som underart av O. nasicornis
Oryctes dollei Fairmaire, 1897
Oryctes elegans Prell, 1914
Oryctes forceps Dechambre, 1980
Oryctes minor Waterhouse, 1876
Oryctes monardi Beck., 1942
Oryctes monoceros (Olivier, 1798) – tropisk Afrika
Oryctes pyrrhus Burmeister, 1847
Oryctes ranavalo Coquerel, 1852
Oryctes richteri Petrovitz, 1958
Oryctes sahariensis de Miré, 1960
Oryctes simiar Coquerel, 1852
Oryctes sjoestedti Kolbe, 1905
Oryctes vicinus Gahan, 1900


== Kilder ==
Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
Zahradník, J. og Chvála, M. 1991. Teknologisk forlags store bok om insekter. N.W. Damm. Om skarabider s. 270-279.
Fauna Europaea Web Service Version 2.4 (2011) Utbredelsesdatabase over europeiske dyr
Dynastidae du Monde - sjekkliste over artene Arkivert 5. august 2013 hos Wayback Machine.


== Eksterne lenker ==
(en) Oryctes i Global Biodiversity Information Facility 
(no) Oryctes hos Artsdatabanken 
(sv) Oryctes hos Dyntaxa 
(en) Oryctes hos Fauna Europaea 
(en) Oryctes hos Fossilworks 
(en) Oryctes hos ITIS 
(en) Oryctes hos NCBI 
(en) Kategori:Oryctes – bilder, video eller lyd på Wikimedia Commons 
Oryctes (Scarabaeidae) – detaljert informasjon på Wikispecies